Pasningsvejledning til kornsnoge


Unger

Til en kornsnogunge vil vi anbefale at man har den i et lille terrarium (45*45*45)  til at starte med, hvor der er en vandskål i den kolde ende og godt med skjul i både den kolde og varme ende. 

Terrarium
En fuldvoksen kornsnog skal gå i et terrarium på 250 liter (100*50*50) og gerne større. Selve indretning er helt op til den enkelte ejer. Der er nogle basale ting som skal være i terrariet for at din kornsnog har de bedste vilkår. Den har brug for en vand skål, så den har mulighed for at få noget at drikke. Et skjul både i den varme ende og et i den kolde ende, da kornsnogen selv regulere sin kropstemperatur. 
Er der et hotspot i form af en varmepære inde i terrariet skal det afskærmes så den ikke risikere at få forbrændinger.  
Som bundmateriale er der flere forskellige produkter man kan vælge imellem, f.eks. terrarium bark, træflis, snakebedding eller bioaktivt bundlag. 
  
Varme

Din kornsnog har brug for en varm og en kold ende inde i sit terrarie. Den bruger bl.a. den varme ende til når den skal fordøje sin mad. Temperaturen i den kolde ende skal være ca. 25 grader og i den varme ende ca. 28-30 grader, hvis muligt så gerne en natsænkning til en 23-25 grader. 



Man kan varme terrariet op på flere måder, bl.a. ved brug af varmemåtter, eller varmepære (husk afskærmning).
Hvis du bruger, varmemåtte så skal den ligge 1/3 ind under terrariet.
En varmepære kan bruges i en porcelænsfatning da det holder bedre til varmen. Husk endelig at få afskærmning med til varmepæren så der ikke er risiko for forbrænding.
Vi vil altid anbefale at bruge termostat på dine varmekilder, da en varmekilde uden termostat kan give alvorlige forbrændinger på din kornsnog. 
Ved bioaktivt bundlag anbefaler vi at der bruges en varmelampe, da varmen fra en varmemåtte kan have svært ved at trække op igennem bundlaget. 








  

Foder 

Kornsnogens normale foder er gnavere, typisk mus i passende størrelser. 
Foderemnet størrelse skal være 1-1,5 gange større end det bredeste sted på din slange.
Sådan vil et typisk foderskema se ud hos os. 
Husk dette skema er vejledende og man skal huske på at ikke alle slanger er ens.

	Slangens vægt

0-15   gram

	Foder størrelse

1x Pinkie (2-4g)
	Dage

hver 5 dag


	16-23 gram
	2 x Pinkie  (2-4g)
	hver 7 dag

	24-30 gram
	1 x lille Fuzzy (5-6g)
	hver 7 dag

	31-50 gram
	1 x Fuzzy (7-8g)
	hver 7 dag

	51-90 gram
	1 x Hopper (9-12g)
	hver 7 dag

	91-170 gram
	1x Weaned (14-20g)
	hver 7. dag

	170-300gram  
	1 x voksen mus (20-25g)
	hver 10 dag

	350+ 
	1x voksen mus (25-35g)
	Hver 14 dag

	
	
	



Vi vil altid anbefale at fodrer med døde foderemner.


Hvis der er yderligere spørgsmål er i velkommen til at kontakte os.


Med venlig hilsen 
MJ-Reptil
Følg MJ-REPTIL på Facebook/instagram
	
